babica_svetuje

NAPITEK PROTI HOLESTEROLU: 

Naribamo/narežemo 20 dag čebule, 20 dag česna, 20 dag hrena, 3 cele limone in vse skupaj daš v 1,5 l prekuhane in ohlajene vode kjer smo stopili 0,5 kg sladkorja. Vse skupaj imaš 14 dni v zaprtem steklenem kozarcu - občasno mešaš in nato precediš ter daš v steklenico in hraniš v hladilniku. Napitek se pije pred jedjo v majhnih količinah. ~ 0,03 l. 

*

ŠABESA:
10 bezgovih cvetov namakaš 1 dan v 10 litrih vode z dodatkom 4 limon narezanih na kolobarje, 1kg sladkorja in 2 dl domačega sadnega kisa.

*

ŠODO:
1sveži rumenjak, 1 žlica sladkorja, 2 žlici belega vina. Sladkor in rumenjak penasto vmešaš v posodi nad soparo, nato med mešanjem dodaš vino. Mešaš tako dolgo dokler ne dobiš penaste zmesi. Naliješ v kozarec in piješ za moč.

*

BEZGOV SIRUP:
24 kom sveže nabranih in snažnih bezgovih cvetov, 3 kg sladkorja in 3 l vode, Vse skupaj prevremo in precedimo po 24 urah. napitku lahko po okusu dodamo citronsko kislino.

*

JEČMEN

Ječmen ima vrsti zdravilnih učinkov. 

Notranje: ječmenova moka, prepražena in na mleku skuhana v juho, ustavlja drisko. Pomaga tudi doječim materam, da imajo dovolj mleka. Ješprenj postane po daljšem kuhanju sluzast in je s sluzom pomembna prehrana želodčnih bolnikov. V pivovarnah pripravljajo iz neoluščenega ječmena slad, ki ima veliko hranilno vrednost za želodčne bolnike.

Zunanje: priporočeni so vroči obkladki iz ječmenove moke in mleka na vnete čire. Topel obkladek iz ješprenja hitreje pozdravi vnete otekline. 

Ječmenovo moko, zavreto s kisom, polagajo kot obkladke na obolele sklepe pri sklepni revmi, putiki ali protinu. 

Ječmenova voda: ječmenovo zrnje kuhamo tako dolgo, da zrna pokajo. Vodo odcedimo in z njo grgramo, kadar imamo obolelo grlo ali smo hripavi. Tudi umivamo hrapave i razpokane roke. Lahko pa to vodo osladimo, dodamo limono ali jabolčni kis ter jo pijemo pri katarju in mehurja, griži in hripavosti. 

  *

 ČE TE BOLI GRLO: 

V skodelico nalij mlačnega mleka, vanj stisni dva stroka česna in grgraj. PO GRGRANJU MLEKA IN ČESNA NE POGOLTNI!!

  *

 ČE IMAŠ GRONOLOM, BOLEČE IN VNETE DLESNI: 

Vzameš snažno pesino perje in ga polagaš na dlesen!

  *

 NASVETI:

 · Ozkolistni trpotec celi rane.

 · Kamilični čaj blaži trebušne krče.

 · Hladni obkladek blaži glavobol.

 · Uživanje peteršilja pospešuje odvajanje vode.

 · Z zlatico lahko odstranjujemo kurja očesa.

 · Brezovi vršički pospešujejo rast las.

 ·Koprivove korenine spodbujajo k bujni rasti las.   

  - Pelin in žajbelj se uživata v majhnih količinah!      

 -Hren se izkopava v mesecih z črko R. (na primer april)

 -Za osvežitev in dezinfekcijo prostorov odimite prostor z brinovo vejico.

  *

  *

 - Papir bomo z lahkoto ločili od masla, če maslo prej za kratek čas potopimo v mrzlo vodo.

 -Krompirjev pire ali krompirjevo testo obdrži belo barvo, če mu dodamo kanček piva.

  *

  LIMONOVO ŽGANJE: 

1 l sadjevca, 1 kg narezanih limon, 30 dag sladkorja. Limone narežeš in jih 24 ur namakaš v žganju, nato jih stisneš in maso precediš, ter naliješ v steklenico.

  *

 SIRUP IZ SMREKOVIH  VRŠIČKOV: 

V steklen kozarec daš plast sladkorja in nato plast ne prevelikih smrekovih vršičkov, ter izmenjajoče, dokler kozarec ni poln. Kozarec postavimo na sonce. Maso zatem precedimo nalijemo v stekleničko in jo postavimo v temen ter hladen prostor. Sirup pomaga pri boleznih grla in pljuč.

  *

 BOROVNIČEVO ŽGANJE

 V steklenko daš izmenjajoče plast sladkorja in plast svežih in snažnih borovnic. Steklenko postaviš za tri dni na sonce, nato umakneš, da se zmes ohladi in dolijemo sadjevec ter postavimo v hladen in temen prostor.

  *

 ZELIŠČNI LIKER 

1. VIJOLICE (cvet - nabiramo marca) 

2. LAPUH (cvet - marec) 

3. TROBENTICE (cvet - marec) 

4. TROBENTICE (listje - marec) 

5. SMREKA (vršički - april/maj) 

6. ROBIDA ( listi - april/junij in september/november) 

7. OZKOLISTNI SULIČASTI TRPOTEC (listi- april/september) 

8. NAVADNE MARJETICE (cvet - maj/september) 

9. LAPUH (listje - maj/junij) 

10. ENCIJAN (korenina - maj) 

11. KAMILICE (cvet - maj/junij) 

12. GOZDNE JAGODE ( listje - maj/ junij) 

13. BRIN (zelene jagode - maj/junij) 

14. PELIN (listje -  maj/junij) 

15. BEZEG (cvet - maj/junij) 

16. NAVADNI RMAN (cvet - maj/avgust) 

17. ŽAJBELJ (listje - maj/ junij) 

18. AJBIŽ (listje - maj/junij) 

19. META (listi - maj/avgust) 

20. MATERINA DUŠICA (listi - maj/september) 

21. VINSKA RUTICA ( listi - maj) 

22. AKACIJA (cvet - junij) 

23. VRTNI SLADKI JANEŽ (junij) 

24. BOROVNICE (listi pred zorenjem - junij) 

25. BELA DETELJA (cvet - junij/julij) 

26. JANEŽ (zelen - junij/julij) 

27. KIMELJ OZIROMA KUMINA (junij/avgust) 

28. MAJARON (listi - junij/september) 

29. LIPA (cvet - junij) 

30. ŠIROKOLISTNI TRPOTEC (listi - junij/avgust) 

31. ŠENTJANŽEVE ROŽE (cvet in listi - junij/avgust) 

32. OREH (zrezan zelen sadež - junij/avgust) 

33. ROŽMARIN (listje - junij/avgust) 

34. SRČNA MOČ (listje - junij/avgust) 

35. KOSTANJ (cvet - julij) 

36.ARNIKA (cvet - junij/avgust) 

37. NJIVSKA PRESLICA (nadzemni del - julij/avgust) 

38. TAVŽENTROŽA (nadzemni del - julij/avgust) 

39. NAVADNA VRTNA MELISA (listi - julij/avgust) 

40. BRIN (zrele jagode - oktober/november) 

V večji kozarec za vlaganje daj 0,5 kg sladkorja na 1l žganja (sadjevca), ter postopoma čez celo leto nabiraš in dodajaš sveže, očiščene zdravilne rastline. Kozarec naj bo vedno pokrit, da ne izhlapeva. Na koncu leta - decembra, precedi in pretoči v steklenico. Pije se dnevno v majhnih količinah ob prehladnih težavah ali kot liker. V kolikor ne damo nič sladkorja, dobimo tinkturo, katero pijemo po kapljicah.

  *

  REGRATOVA TINKTURA:

 100g regratovih listov, 100 g regratovih korenin namočite za dva dneva v liter 70 odstotnega alkohola. Stekleno posodo, ki jo postavite na okensko polico, vsak dan pretresete oz. premešate. Nato vsebino precedite in ostanek namakate še tri ure v 0,75 litra prekuhane vode. zatem tudi to precedite in dolijete prvi tekočini. Tinkturo postavite še za 14 dni na okensko polico, zatem jo hranite v hladnem in temnem prostoru. Dobljena tinktura spodbuja presnovo, čisti kri in pomaga tudi revmatikom. Kura s tinkturo naj ne traja predolgo - največ tri mesece. Trikrat na dan pred jedjo vzamete po 25 kapljic tinkture, katero splaknete s požirkom vode.

  *

 Iz zdravilnih rastlin lahko pripravljamo tudi ZDRAVILNA VINA. Osnova za tak zdravilni napitek je suho in ne premočno vino, v katerega namočimo zdravilne rastline. Ko vino izvleče zdravilne učinkovine, ga pijemo po šilcih. 

Rožmarinovo vino: 10 do 20 dkg rožmarinovih lističev damo v vinsko steklenico, prelijemo s 3/4 litra lahkega vina in pustimo stati 5 dni. Potem vino precedimo in shranimo v steklenici. Pijemo dvakrat na dan po en kozarček. 

Obstaja še veliko vin z zdravilnimi rastlinami: vino, ki mu dodamo tavžentrožo, zraven pa še kamilico in pelin; vino, ki mu dodamo trpotec, vino z zlato rozgo itd. V zdravilnih rastlinah obstajajo sadne kisline, med njimi je tudi vinska kislina. Najdemo jo v oslezu oz. hibiskusu iz družine slezenovk. Poznamo tudi zdravilno rastlino vinsko rutico, ki pa z vinom nima nobene zveze. Vsekakor imajo svojo zdravilno vrednost tudi posušene grozdne jagode, vendar je po svetu bolj uveljavljen princip rozin. Zdravilni pa so tudi listi vinske trte, ki jih uporabljamo kot različne obkladke kot tudi za osnovo pri zvijanju raznih zelenjavnih in mesnih rulad. 

  *

  NASVETI SO PREIZKUŠENI!  VSAK  BABIČIN ZDRAVILNI RECEPT  JEMLJETE NA SVOJO LASTNO ODGOVORNOST!!  ZATOREJ SE GLEDE NA VAŠE ZDRAVSTVENO STANJE PRED ZAUŽITJEM O TVEGANJU IN NEZAŽELENIH UČINKIH POSVETUJTE S SVOJIM ZDRAVNIKOM ALI FARMACEVTOM !!

  *

 BABIČINI KUHARSKI RECEPTI:

 KROMPIRJEVA OMLETA (ŠMORN )

 Surov krompir narežemo/naribamo, primešamo eno jajce, sol, sladkor in moko. Vse skupaj zmešamo, da dobimo ne pregosto zmes in pečemo na olju. Za prilogo ponudimo solato ali kompot.

  *

  SOK

 3 litre kakršnega koli sadja zmelji ali stlači, dodaj 2 litra prekuhane in ohlajene vode, 4 dag vinske kisline in pusti kvasiti 48 ur. Po tem času precedi in dodaj toliko sladkorja kolikor litrov je soka.

  *

  AJVAR Z MALANCANO:

  2,5 kg rdeče paprike, 1 kg malancane, 0,4 l kisa za vlaganje, 2 l vode, 1 žlico soli, 0,4 l olja, poper, 2 stroka česna.

  Papriko kuhaš 10 minut, malancano 20 minut- vsako posebej v 1/2 l kisa. Ohlajeno dobro pretlačiš - ročno ali strojno. Nadalje v posodo daš olje, zmleto zmes, sesekljan česen, sol, majaron in poper. kuhaš še 1/2 ure daš v kozarce in jih še vroče zapreš.

  *

 AJVAR:

  3 kg rdeče paprike, 1kg zelenega paradižnika, 1/2 kg rdečega korenja, 10 dag hrena, 3 velike čebule, 6 strokov česna, 2,5l kisa za vlaganje, 2 žlice soli in 1 žlica sladkorja. Vse skupaj daj v posodo in zavreš ter kuhaš ob pridnem mešanju cca 1 uro. Na koncu dodamo 1 l olja in 1/2 kg gorčice damo v kozarce in jih zapremo. V kolikor želimo pekoč ajvar dodamo 4 -7 pekočih feferonov.

  *

  KUHANA JAJCA:

  Jajca skuhamo, da ne počijo je pomembno, da jih začnete kuhati v hladni in osoljeni vodi.

  *

 ODSTRANJEVANJE MADEŽEV:

  POZOR! Oblačila, oblazinjeno pohištvo, preproge in zavese so danes iz zelo različnih materialov ali mešanic. Zato je posebno važno, da veste, kateri postopki so  proti katerim vrstam madežev in umazanije najprimernejši!

 ALKOHOL

  Še sveže madeže namočite v mrzli vodi z nekaj čajnimi žličkami glicerina. Splaknite jih s kisom in vodo. Madeže očistite takoj, ker radi porjavijo.

  *

 APNO

 Navadno zadostuje že, če madeže izperete z vročo vodo.

 Ali:

 Madeže na barvastem blagu omočite s kisom in potem izperete s čisto vodo.

  Ali:

 Apnene madeže na tleh na suho zdrgnite z grobo krpo in potem, če je treba, še z razredčenim kisom. Ne uporabljajte vode, ker se drugače madež vedno znova pojavi.

 Ali:

  Apnene madeže na steklu odstranite z razredčeno ocetno ali solno kislino.

  *

 BARVA

 (na steklu)

 Madeže odstranite z vlažnim mazavim milom in umijte s čisto vodo.

  Ali:

  Madeže previdno zdrgnite z amoniakom. Pazite! Amoniak ne sme priti na barvo okvirja.

  Ali:

 Barvne madeže na tleh zdrgnite z razredčenim kisom.

  *

 BELA KAVA

 Madeže natrite z glicerinom in izperite z mlačno vodo.

 Ali:

 Madeže izperite najprej z razredčenim amoniakom in potem s slano mrzlo vodo.

  *

 BOROVNICE

  Madeže pokapajte s svežim limoninim sokom.

  Ali:

 Tkanino namočite v vrelem ali kislem mleku in izperete z milnico.

  *

 LAK

 Madeže očistite s kafrinim alkoholom. Zadnji sledovi izhlapijo na svežem zraku.

  *

  COCA - COLA

  Madeže na talnih oblogah iz umetnih vlaken zdrgnite s sredstvom za čiščenje stekla ali z alkoholom. Dobro splaknite s čisto vodo.

  *

 CVETJE

 Močno raztopino pralnega praška za perilo zmešajte z žličko 10 - odstotne raztopine amoniaka. Kose perila namočite, potem jih dobro splaknite.

 Ali:

 Madeže posujte z nekaj citronske kisline v prahu in jih iz razdalje četrt metra tako dolgo polivajte s curkom vrele vode, da izginejo.

  *

  ČAJ

 Madeže odstranite s toplo vodo, ki ste ji dodali glicerin.

 Ali:

  Madeže na volnenem blagu premažite s kašo iz rumenjaka in glicerina, pustite delovati in sperite s toplo vodo.

  *

 ČEŠNJE

 Madeže izperite z milnico, jih položite za en da v mleko in potem splaknite s čisto vodo.

  Ali.

  Pustite delovati mešanico 1 dela amoniaka, 3 delov etra in 3 delov vode in potem splaknete s čisto vodo.

  Ali:

  Madeže od češenj na svili očistite z razredčenim alkoholom in splaknite s čisto vodo.

 Ali:

  Madeže od češenj na belem perilu namažite z natrijevim boratom  in prelijte z vrelo vodo. Splaknite z mrzlo vodo.

 Ali:

 Madeže od češenj na volnenem blagu očistite ali z razredčenim amoniakom ali raztopino kalijevega klorida. Oboje v mlačni vodi.

  *

 ČRNILO

  Madeže zdrgnite z limoninim sokom, citronsko ali vinsko kislino.

  Ali:

 Madeže čez noč namočite v tekočini, ki se je naredila na kisli smetani in jih sperite z blago milnico.

  Ali:

 Madeže potresite s soljo, pustite kratko delovati in sperite z glicerinom.

 Ali:

 Starejše madeže potresite z oksalno kislino in rjavo barvo, ki se naredi, dobro sperite z vodo.

 Ali:

  Madeže prekrijte s kašo iz vroče vode in oksalne kisline, pustite nekaj časa delovati in sperite s čisto vodo.

  Ali:

 Madeže od črnila na lesenih tleh zdrgnite s kosom vate, namočenim v kis. Vmes pomijte z zelo vročo milnico. Potem takoj zdrgnite do suhega, navoščite in zloščite.

  Ali:

  Madeže od črnila na telečjem usnju omočite z mlačnim mlekom in pustite, da ga vpije. Sperite z mlačno milnico in zdrgnite z mlačno čisto vodo. Ko je usnje suho, ga namažite z maščobo in zgladite.

 Ali:

  Madeže od črnila na perilu, ki ga lahko kuhamo, omočite z raztopino kalijevega klorida v vodi in dobro splaknite.

  Ali:

  Madeže od črnila na usnju zdrgnite s citronsko kislino.

  Ali:

  Madeže od črnila na platnu najprej sperite v mrzlem mleku, jih potem omočite z limoninim sokom in nanesete nanjo kašo iz limoninega soka in soli. Pustite nekaj ur ( ne sme se posušiti) in sperite z mrzlo čisto vodo.

  Ali:

  Madeže od črnila na marmorju na debelo premažite s kašo iz klorovega apna in vode. Pustite 10 minut delovati, večkrat sperite z milnico, zdrgnite s platneno krpo in zgladite.

  Ali:

  Madeže očistite z amoniakovo vodo in obrišite s čisto vodo.

  Ali:

  Madeže od črnila na kovinah zdrgnite s čistim alkoholom.

  Ali:

  Madeže od črnila na svili zdrgnite s čistim terpentinom. Postopek večkrat ponovite in uporabite vedno znova čist del krpe, da ne nastanejo robovi.

  Ali:

  Madeže od črnila na preprogi omočite s surovim polnomastnim mlekom. To večkrat ponovite in pri tem položite na madeže kos vate. Previdno sperite s toplo milnico in zdrgnite do suhega.

 Ali:

  Na madež stisnite polovico zrelega paradižnika, pustite nekaj časa delovati in previdno sperite s toplo vodo.

  Ali:

  Madeže od črnila na volnenem blagu natrite s čistim glicerinom, pustite delovati in sperite s praškom za pranje perila.

  *

  DEZODORANTI

 V oblačilih ne boste imeli madežev od dezodorantov, če boste počakali, da se sredstvo na koži posuši, in šele potem oblekli. Nikoli ne pršite dezodoranta na oblečene dele.

  *

  DEŽ

  Na madeže na občutljivem blagu položite mokro krpo in polikajte z vročim likalnikom. PAZITE! Biti smejo samo vodni madeži, ne umazanija. Blago, tudi ne sme biti prašno.

  *

  DIM

  Madeže na stropu nad plinskim štedilnikom namažite z gosto kašo iz škroba in vode, pustite dobro posušiti in skrtačite z mehko krtačo.

  *

  GORČICA

 Madeže izperite s toplo sodavico.

  *

 GROG

 Madeže očistite z mlačno vodo. Če ostane temen rob, omočite z milnim alkoholom in splaknite z mlačno vodo.

  *

 JAGODE

 Sveže madeže odstranite z boraksovo raztopino. Pri starejših madežih dodajte raztopini žličko amoniaka.

  *

 JAJCA

 S srebrnega jedilnega pribora jih odstranite z galunom.

 Ali:

  Navlažite sol in z njo zdrgnete pribor, dobro splaknite. Madeži od rumenjakov : najprej jih zmehčajte z glicerinom in potem izperite z mlačnim milnim alkoholom. Ostanke madežev zdrgnite z vlažno soljo. Dobro splaknite. Madeži od beljakov: zdrgnite jih s kapljico raztopine kalijevega klorida.

  *

  JOD

  Madež navlažite in ga zdrgnite s koščkom surovega krompirja ali nekaj krompirjevega škroba. Od škroba temnolilasto mesto splaknite z vodo. Po potrebi postopek ponovite. Na koncu operite z vodo in milom in večkrat splaknite.

  Ali:

  Madeže omočite z raztopino natrijevega tiosulfata ( se kupi) in večkrat splaknite s čisto vodo.

  Ali:

  Starejše madeže namočite z 10- odstotno raztopino amoniaka.

  Ali:

  Namočite in namilite z mazavim milom in splaknite z mlačno vodo.

  *

  KAKAV

 Če madeže takoj sperete z mrzlo vodo, ne pustijo sledov.

 Ali:

 V vodo kanite nekaj kapljic amoniaka in s tem sperite madež. Potem zdrgnite s suho in čisto krpo.

 Ali:

 Madeže zdrgnite s toplo mešanico glicerina in vode.

  Ali:

  Madeže namočite in jih zdrgnite z amoniakom.

  Ali:

  Madeže sperite v močni raztopini soli in splaknite s čisto vodo.

  *

  KATRAN

  Madeže dobro natrite s svinjsko mastjo in jih zdrgnite z milom ali bencinom. Ostanke zdrgnite s terpentinom in sperite s čisto vodo.

  Ali:

  Madeže od katrana na občutljivem blagu zdrgnite z rumenjakom in splaknite z mlačno vodo.

  Ali:

  Madeže od katrana na usnjenih jopičih dobro natrite z mastjo, pustite delovati, dokler se katran ne raztopi. Skrtačite s toplo milnico.

  Ali:

  Zmešajte v enakih delih eter in kloroform, omočite s tem madeže in jih zdrgnite s čisto platneno krpo.

 Ali:

  Madeže od katrana na marmorju najprej zdrgnete z mrzlo vodo, potem premažite z amoniakom, pustite da se posuši in zdrgnite z bencinom. Na koncu obrišite z čistim alkoholom.

  Ali:

  Madeže od katrana na preprogi zmehčajte s terpentinom in jih sperite izmenoma z bencinom in tetraklormetanom.

 Ali:

  Madeže od katrana na belem perilu navlažite z vinsko kislino in pustite delovati, zdrgnite in splaknite s čisto vodo.

  Ali:

  Madeže od katrana na volni natrite s svinjsko mastjo, pustite delovati, sperite z milom in zdrgnite s terpentinovim alkoholom.

  *

  KAVA

  Starejše madeže najprej izperite s čisto vodo. Potem zdrgnite z mešanico iz 2 delov benzena, 1 dela čistega alkohola in 1 dela 10 odstotnega amoniaka.

 Ali:

 Kavne madeže na pisanih miznih prtih namilite in jih za kratek čas potopite v vrelo vodo. Vročina izsrka kavo in bele barve na ta način ne trpijo.

  Ali:

  Madeže natrite z glicerinom in jih izperite z mlačno boraksovo vodo.

  Ali:

  Kavne madeže na svetlem blagu najprej na suho skrtačite in namažite z mešanico rumenjaka in glicerina. Izperite najprej z mrzlo, nato z mlačno vodo.

  Ali:

  Kavne madeže na rahlih tkaninah najprej operite s čisto vodo, natrite z glicerinom in pustite delovati. Potem splaknite z mlačno vodo. Med dvema čistima pivnikoma na narobni strani zlikajte do suhega.

  Ali:

  Kavne madeže na marmorju zdrgnite z limoninim sokom ali raztopino oksalne kisline.

  *

  KEMIČNI SVINČNIK

 Pred pranjem madeže od kemičnega svinčnika odstranite s tetraklormetanom ali acetonom. Preizkusite najprej na kakem skrivnem delu, ali sredstvo ne razjeda tkanine. Podložite dobro vpijoč čist pivnik.

 Ali:

 Položite del z madežem v skodelico z alkoholom. Dobro pokrijte, da alkohol ne izhlapi, čez nekaj časa izperite madež z vodo in milom in večkrat splaknite s čisto vodo.

  *

 KEMIKALIJE

 Madeže zdrgnite z razredčeno ocetno kislino in splaknite s čisto vodo.

  *

  KIS

  Madeže na nožih najprej zdrgnite s petrolejem. Potem potopite plutovinast zamašek najprej v alkohol in nato v prašek ter dobro zdrgnite.

 Ali.

 Madeže na mozaičnem tlaku zdrgnite s kosom vate, namočenem v petrolej. Dobro spolirajte z mehko krpo.

 Ali:

 Madeže na svilenih in volnenih tkaninah zdrgnite z blago raztopino amoniaka in dobro splaknite s čisto vodo.

  *

 KREMA ZA ČEVLJE

   Madeže omočite z milnim alkoholom in zdrgnite s krpo, potopljeno v amoniak. Ostanke odstranite s toplo vodo.

 Ali:

  Madeže od kreme za čevlje na luženih nogah stolov in miz zdrgnite s terpentinom ali fino jekleno volno in potem natrite s primernim loščilom.

 Ali:

 Madeže na nogavicah očistite z raztopino alkohola.

  *

 KRI

 Madežev po možnosti ne pustite posušiti, temveč jih takoj splaknite z mrzlo vodo, da se beljakovine v krvi ne strdijo. Vežejo se namreč s tkanino in jih le težko ali pa sploh ne spravimo iz nje.

 Ali:

 Stare madeže očistite z vodikovim peroksidom in dobro splaknite s čisto vodo. Uporabite lahko tudi 10 odstotno raztopino amoniaka ali 20 odstotno raztopino oksalne kisline in dobro splaknete z vročo vodo.

 Ali:

 Krvne madeže na lesu morate takoj odstraniti. S kosom vate omočite madež s solno kislino in pri tem uporabite pinceto,  obrišite  z vato, namočeno v sodavico. Barva pri tem trpi, zato les zloščite s primernim loščilom ali kremo za čevlje.

 Ali:

 Krvne madeže z jogijev odstranite tako, da nanje nanesete kašo iz krompirjeve moke ali riževega škroba in nekaj vode, pustite posušiti in potem skrtačite. Po potrebi postopek ponovite.

 Ali:

 Krvne madeže na svili in žametu očistite tako, da jih takoj previdno zdrgnite s krpo, ovlaženo s čistim alkoholom.

  Krvne madeže na preprogi navlažite s čisto vodo, izperite z blago raztopino 10 odstotnega amoniaka in s čisto usnjeno krpo zdrgnite do suhega.

  *

 LAK

 Madeže zdrgnite s čistim terpentinom. Ne uporabljajte terpentinovega olja ali nadomestkov.

  *

 LAK ZA NOHTE

  Madeže očistite z acetonom. Pri svili nikar!

  Ali:

 Uporabite odstranjevalec laka za nohte. Masten madež, ki pri tem nastane, lahko odstranite s tetraklormetanom ali pasto za madeže.

  *

 LANENO OLJE

 Madeže čez noč namočite v mešanico terpentina in amoniakovega alkohola (10 odstotnega amoniaka in alkohola). Izperite in jih na debelo namažite z amoniakovim terpentinovim milom (mešanica 10 odstotnega amoniaka, terpentina in mila) ter kuhajte. Nato po vrsti vroče, toplo, mrzlo splaknite.

  *

 LESK

 Mesta, ki so se začela svetiti, natrite z gobo z mešanico iz enakih delov 10 odstotnega amoniaka, alkohola in vode. Držite nad paro in med tem dobro skrtačite.

 Ali:

 Lesk zdrgnite v progah z mešanico 1/10 10 odstotnega amoniaka in 9/10 mrzle vode. Uporabite volneno krpico. Takoj nato z ne prevročim likalnikom zlikajte na narobni strani.

  *

 LIKERJI

  Madeže najprej operite z mlačno vodo in jih potem zdrgnite z milnim alkoholom. Splaknite s čisto vodo.

 Ali:

 Madeže zdrgnite z razredčenim alkoholom in ostanke odstranite z vodikovim peroksidom z nekaj amoniaka.

 Ali:

  Sveže madeže od likerja zlahka izperite z mlačno vodo.

 Ali:

 Madeže od likerja na plišu in žametu namočite v alkoholu in zdrgnite s tkanino iste barve. S krtačenjem proti smeri tkanja spet zravnajte potlačene dlačice. Namesto alkohola lahko uporabite tudi čisti bencin.

  Madeže lahko tudi večkrat zdrgnete z destilirano vodo in pri tem vedno uporabite čisti del krpice.

  *

  LIMONADA

 Madeže izperite s čisto vodo. Ostanke omočite z razredčenim amoniakaom in splaknite s čisto vodo.

 Ali:

 Madeže od limonade na svili zdrgnite z alkoholom ali vrelim mlekom in splaknite s čisto vodo.

  *

 LISE

 Sveže lise odstranite z milnico, ki ste ji primešali nekaj kalijevega karbonata. Neobčutljive tkanine nato lahko obelite na soncu.

 Ali:

 Trdovratne lise namočite v tekočini, ki se je nabrala na kisli smetani, ali lise odstranite tako, da jih večkrat omočite z amoniakom.

 Ali:

 10 jedilnih žlic vode zmešajte z jedilno žlico amoniaka in pol čajne žličke soli, nanesite, pustite delovati in splaknite s čisto vodo.

  Ali:

  Lise na bakrorezih previdno položite v blago raztopino klorove vode. Splaknite s čisto vodo in položite med rahlo obtežene pivnike.

 Ali:

 Usnjene predmete z lisami obesite v neuporabnem prostoru, in pustite iz več plitkih skodel dva do tri dni izhlapevati visokoodstoten amoniak. PREVIDNOST PRI TEM POSTOPKU!

  Ali:

 Lise na svili zdrgnite s peno iz pralnega praška.

  *

 LIZOL

 Madeže na marmornatih ploščah namažite s kašo iz apnovega prahu in milnice ter pustite nekaj časa učinkovati. Pomijte s toplo vodo.

  *

 LUBJE

 Madeže potresite s praškom vinske kisline, jih ovlažite, pustite da se vpije, in splaknite z dosti mlačne vode.

  *

 LUG

 Madeže previdno omočite s kisom ali raztopino vinske kisline. Madeži na belem perilu ali platnu se dajo navadno odstraniti že s čisto vodo.

  *

  MADEŽI

 Madeži splošno.

  Madeže na slikah morate odstraniti zelo previdno in spretno (slike večjih vrednosti je najbolje prepustiti strokovnjakom). Pri oljnih slikah se jih lotite najprej s čopičem za prah in nato z milnico, narejeno z destilirano vodo. Nanesite jo mlačno ter obrišite in posušite z zelo mehko krpo. Nato nanesite čisto tanek film iz najboljšega mandeljnovega olja.

 Madeži na pločevini, lesu in medenini. Potopite mokro krpico v plovčev  prah in s tem zdrgnite madeže.

  Madeži na puhastih odejah vedno čistite s tetraklormetanom ali čistim bencinom. Voda in milo prodreta skozi tkanino in škodujeta polnilu.

 Madeže na klobučevini zdrgnite z finim smirkovim papirjem in zdrgnite nohtom.

  Madeži na jogijih: mehko krtačo pomočite v čisti bencin ali tertaklormetan in del za delom skrtačite.

 Madeže na držajih nožev zdrgnite z limonovim sokom in s soljo.

  Madeže na niklju zdrgnite z vlažno krpo, potopljeno v sol.

 Madeže na usnjenih klobukih in ovratnikih sukenj z gobo ali krtačo zdrgnite z 10 odstotno raztopino amoniaka v vodi.

 Madeže na temnih kostimih s krpico iste barve in po možnosti iz enakega materiala pomočite v zelo vročo amoniakovo vodo in s tem zdrgnite madeže.

 Madeže na rokah zdrgnite s kisom ali s kašo iz olja in sladkorja.

 Madeže na poliranem pohištvu s krpo pomočeno v vodo, v kateri se je namakalo kislo zelje, in madeže zdrgnite s suho krpo.

 Madeži neznanega izvora na blagu: blago dajte v vrelo mlačno kopel in ga izperite z mrzlo vodo. Po potrebi postopek ponovite.

  *

 MARMELADA

 Madeže na blagu izperite v neslani vodi, v kateri se je kuhal beli fižol. Splaknite s toplo in mrzlo vodo.

 Ali:

 Madeže od marmelade in madeže v katerih je sladkor, na preprogah izperite z mlačno vodo in s čisto usnjeno krpo zdrgnite do suhega.

  *

 MASTI

 Mastne madeže v knjigah in papirju obilno posipajte s krompirjevo moko in prelikajte s toplim likalnikom.

 Ali:

 Naredite kašo iz čistega bencina in magnezijevega prahu, jo debelo nanesite na madež, položite na to v več plasteh pivnik in obtežite. Pustite delovati. Po potrebi postopek ponovite.

 Ali:

 Pod madež položite v dveh plasteh bel pivnik. S kosom vate ovlažite madež z nekaj čistega bencina in ga pokrijte z drugim pivnikom. Zaprite knjigo in jo obtežite.

 Ali:

 Čisti bencin in magnezijo zmešajte v zrnato kašo, zdrgnite z njo madež in jo odpihajte. Ne uporabite tega postopka pri umetniškem papirju!!

  Mastne madeže na hrastovem pohištvu prekrijte s kašo iz čistega bencina ali tetraklormetana in magnezije. Pustite, da se posuši, in jo odpihnite ali skrtačite. Po potrebi postopek ponovite.

 Mastne madeže na lesenih tleh iz tršega lesa pokrijte čez noč s plastjo gline ali ilovice in drugi dan pomijte s toplo vodo.

  Ali:

 Namažite z mešanico gline ali ilovice, kisa in sode ali rjavega mila in pustite, da čez noč deluje. Zatem pomijte z vrelo vodo in peskom.

 Mastne madeže na parketu zdrgnite z jeklenimi oblanci in potem natrite tla s terpentinom. Nato jih povoščite.

  Mastne madeže na usnju pokrijte s kašo iz čistega bencina in žgane magnezije. Po sušenju cca četrt ure skrtačite. Robove, ki ostanejo, zdrgnite z čistim bencinom ali snegom iz beljaka.

  Mastne madeže na usnjenih stolih tako dolgo drgnite z jelenovo soljo, raztopljeno v vroči vodi in flanelasto krpo, da se naredi pena. Splaknite s čisto vodo in pustite da se posuši, in zgladite do sijaja.

  Mastne madeže na marmorju navlažite s kisom, pustite da deluje in obrišite s toplo vodo.

  Mastne madeže na motnem steklu zdrgnite z mlačno milnico, ki ste ji primešali nekaj kalijevega karbonata, nato pa še s segretim kisom in soljo.

  Mastne madeže na usnju naravnih barv debelo pokrijte s kašo iz krede v prahu in gorilnega špirita in pustite, da se posuši. Zatem skrtačite.

 Mastne madeže na svilenem blagu zdrgnite z drobtinami belega kruha. Te madeže lahko odstranimo samo, dokler so sveži.

 Ali:

 Blago položite z narobno stranjo navzgor na čist pivnik, potrosite madež z magnezijevim prahom, pokrijte s še čistim pivnikom in prelikajte z vročim likalnikom. Potem previdno skrtačite v smeri tkanja.

 Mastni madeži na žametu: napolnite platneno vrečko z vročim peskom in zdrgnite madež v smeri tkanja.

  Ali:

 Navlažite bombažno krpo s citronovim oljem in jo položite na madež. Ne pritiskajte na žamet. Nekajkrat ponovite in previdno  skrtačite. Stare madeže ovlažite z etrom in jih zdrgnite s kosom enakega žameta.

  Mastne madeže na semišu ovlažite s čisto krpo s tetraklormetanom in potem kot običajno skrtačite z gumijasto krtačo.

 Mastne madeže na volnenem blagu potrosite s krompirjevo moko ali kredo v prahu. Pustite, da vsrka maščobo in potem skrtačite. Splaknite s toplo vodo. Pri starih madežih zmešajte 20 delov čistega alkohola z 1 delom čistega bencina, dodajte 10 delov amoniakovega alkohola ( mešanica čistega alkohola in 10 odstotnega amoniaka) in obdelajte madež s to mešanico.

  Mastne madeže na tapetah pokrijte s kašo iz lončarske gline in mrzle vode, pustite čez noč delovati in potem skrtačite.

 Ali:

 Nanesite kašo iz magnezijinega prahu in čistega bencina, pustite da se posuši in skrtačite.

 Ali:

 Na sveže madeže položite pivnik in prelikajte z zmerno toplim likalnikom. Pivnik popije maščobo.

 Mastne madeže na preprogi zdrgnite s tetraklormetanom in pri tem vedno znova uporabite čist del krpe. Potem prekrijte madež s suhim milom v prahu, dokler se ne posuši, zatem skrtačite ali posesajte.

  Ali:

 Trdovratne madeže prekrijte s kašo iz žgane magnezije in čistega bencina, pustite posušiti in skrtačite ali posesajte.

  *

 MED

 Madeže očistite z mlačno vodo, zatem skrtačite z mrzlo vodo in mokro mesto takoj posušite med plastmi platna.

  *

  MLEČNA ČOKOLADA

 Madeže na svili zdrgnite s čistim bencinom in sperite s čisto vodo. Uporabite lahko tudi čisti alkohol.

  Ali:

 Madeže na belem perilu zdrgnite pred pranjem z mlačno slano vodo.

  *

  MLEKO

 Z mešanico etra in čistega alkohola raztopite maščobo. Kazein odstranite z razredčenim amoniakom. Na koncu izperite mlečni sladkor z mlačno čisto vodo.

 Ali:

 Zmešajte jedilno žlico soli, 4 jedilne žlice amoniaka in 4 jedilne žlice čistega alkohola in s to mešanico očistite madeže.

  Ali:

  Sveže madeže namočite v mrzli vodi in izperite z milnico.

  Ali:

  Mlečnih madežev na usnju ne čistite s kemičnimi sredstvi, ker bi lahko trpele barve. Madeže večkrat zdrgnite s čisto toplo vodo. Usnje posušite, ga namažite s kremo in zgladite.

 Ali:

  Mlečne madeže na svili očistite s čistim bencinom ali mešanico iz 1 dela vode, 1 dela glicerina in malo amoniaka.

  *

 MOŠT

  Madeže previdno omočite z mešanico 4 delov vode in 1 dela amoniaka in izperite s čisto vodo.

  *

 NIKOTIN

 Madeže zdrgnite z raztopino iz enakih delov glicerina in amoniaka ter alkohola.

  Ali:

  Nikotinske madeže na blazinicah prstov zdrgnite z limono, kisom ali kremo za čiščenje rok.

 Ali:

  Madeže na porcelanu zdrgnite s segreto soljo.

  *

 OLJE

 Oljne madeže na hrastovem lesu namažite s kašo iz čistega bencina in meganezije. Ko se posuši skrtačite.

 Ali:

 Oljne madeže na zelo svetlem lesu namažite z gosto apneno kašo, pustite pol ure učinkovati in skrtačite z milnico.

 Ali:

  Madeže zdrgnite s smukcem ali krompirjevo moko. Postopek večkrat ponovite.

  Ali:

 Oljne madeže na linoleju namažite s kašo iz gline in vode, pustite posušiti in skrtačite.

 Ali:

 Oljne madeže na parketnih tleh debelo namažite s kašo iz čistega bencina in žgane magnezije ali gline. Seveda popreje s čistim odstranite loščilo. Ko se kaša dobro posuši, skrtačite. Namesto čistega bencina lahko uporabite mešanico čistega alkohola, etra in čistega bencina.

 Ali:

 Madeže zdrgnite s kroglico vate ali platneno krpo, prepojeno s čistim bencinom. Uporabite lahko tudi eter, benzen, kloroform ali čistilo za čopiče.

  Ali:

 Oljne madeže na bombažu in platnu namočite v mešanici iz 1 dela nastrganega mila, 3 delov tople vode in dela glicerina. Dobro ožemite in splaknite s čisto vodo.

 Ali:

 V vodni kopeli segrejte čisti alkohol in v njem namočite madeže. Potem zdrgnite z milom in dobro izperite.

 Ali:

 Madeže natrite s petrolejem, pustite nekaj ur delovati in izperite z mrzlo čisto vodo.

 Ali:

 Sveži čisti madeži izginejo, če večkrat položite nanje pivnik in ga pritisnete z vročim likalnikom.

 Oljne madeže na volnenem blagu očistite z razredčenim amoniakom ali terpentinom.

 Ali:

 Pustite, da na madeže, podložene in prekrite s čistim pivnikom deluje krompirjeva moka. Kratko položite na pivnik srednje topel likalnik. Kakor hitro je olje vsrkalo, moko iztepite.

  *

  OLJNATE BARVE

 Madeže namočite s čistim terpentinom ali s kašo iz bencina in magnezije. Ko je suho skrtačite.

 Ali:

 Madeže večkrat omočite z mešanico bencina, čistega terpentina in alkohola ali mešanico 4 čajnih žličk alkohola, 3 čajnih žličk mila in 1 čajne žličke amoniaka, dokler barva ne odstopi. Potem jo dvignite z nožem in očiščeni del temeljito operite z vročo vodo. Preostale mastne madeže zdrgnite z bencinom ali tetraklormetanom.

 Ali:

  Madeže od oljnate barve na steklu ostrgajte s kovancem in potem zdrgnite s trpentinovim oljem.

 Ali:

 Madeže od oljnate barve na lesenih tleh zdrgnite s terpentinom ali terpentinovim nadomestkom.

  Ali:

 Madeže od oljnat barve na žametu in plišu, če niso zasušeni, zmehčajte z naslom. Potem barvni madež zdrgnite s terpentinom in preostanek madeža odstranite s petrolejem. Madež prav tako lahko pokrijete s tankim svilenim papirjem ali pivnikom in segrejete z likalnikom. Potem ga zdrgnite s čistim terpentinom ali terpentinovim nadomestkom.

 Ali:

 Madeže od oljnate barve na šipah zdrgnite s kašo iz olja, terpentina in plovčevega prahu.

  *

 OREHOVE LUPINE

 Madeže namočite v topli vodi in jih izperite z vročim kisom.

 Ali:

  Madeže ovlažite, jih zdrgnite z zelo razredčeno klorovo vodo in večkrat temeljito splaknete.

  *

 OSMODKI

 Madeže navlažite z limonovim sokom ali kisom, debelo potresite s sladkorjem v prahu in pustite delovati na soncu ter sperite s čisto vodo.

 Ali:

 Madeže navlažite, jih debelo potresite s soljo in obesite na soncu.

  Ali:

  Madeže očistite z 10 odstotno raztopino klorovega apna. Zelo dobro splaknite.

 Ali:

 Madeže dobro zdrgnite s čistim čebulnim sokom in temeljito operite z mrzlo vodo.

  *

 OŽGANINE

 Na lažje ožganine takoj nanesite boraks ali jih natrite z limonovim sokom in pustite, da deluje. Potem operite.

 Ali:

 Lažje ožganine odstranite z mrzlo vodo.

  Ali:

 Na ožgano mesto dajte 10 odstotni vodikov prekis in potem dobro splaknite.

 Ali:

 Navlažite ožganino z mrzlo vodo, jo posipajte s soljo in dajte za nekaj ur na sonce.

  *

 PARFUMI

 Madeže zdrgnite s segretim glicerinom in dobro splaknite z mrzlo vodo.

 Ali:

  Madeže zdrgnite z milnim alkoholom ali tertaklormetanom in dobro splaknite.

  Ali:

 Madeže izperite z mlačno raztopino pralnega praška.

 Ali.

 Madeže od parfuma na poliranem pohištvu takoj natrite s parafinom. Naslednji dan spolirajte z oljem za pohištvo.

  *

 PEPEL

  Madeže namažite z mešanico iz 1 dela galuna in 3 delov vode, položite vlažno platneno krpo in nekaj minut držite nad tem ne prevroč likalnik.

  *

 PETROLEJ

  Madeže namažite s kašo iz prane krede in bencina. Ko se posuši, skrtačite.

 Ali:

 Petrolejske madeže na motnem steklu namažite z mešanico kalijevega karbonata, vode in amoniaka in zdrgnite s krpo. Umijte s čisto vodo in zdrgnite do suhega.

 Ali:

 Petrolejske madeže na blagu namažite s kašo iz bencina in žgane magnezije, pustite posušiti in potem skrtačite.

 Ali:

 Madeže namažite s kašo iz v prah zdrobljene gline in vode, pustite posušiti in skrtačite. Oblačilo obesite na močan prepih, da se izgubi vonj po petroleju.

 Ali:

 Petrolejske madeže na preprogi zdrgnite s čistim terpentinom.

  *

 PIVO

 Stare madeže na belem perilu očistite s sredstvom za razbarvanje in takoj splaknite z mrzlo vodo.

  Ali:

 Sveže madeže od piva na belih prtih odstranite tako, da postavite pod prt nizko skodelo in polijete madeže z vrelo vodo.

 Ali:

 Madeže od piva na občutljivih tkaninah namakajte nekaj časa v mešanici 1:1 vode in čistega alkohola. Potem dobro splaknite s čisto vodo.

 Madeže od piva v volni očistite z 10 odstotno raztopino amoniaka in dobro splaknite s čisto vodo.

  Ali:

 Madeže od piva na marmorju zdrgnite z limonovim sokom ali raztopino oksalne kisline.

  *

 PLESNOBA

 Plesnobo s svetlega hrastovega pohištva zlužite z alkoholom. Potem zgladite s polituro za pohištvo.

 Ali:

  Plesnobne madeže na usnju najprej temeljito posušite. Potem močno zdrgnite s karbolno kislino- vodna raztopina fenola ali lesnim kisom. Na koncu namažite z maščobo za usnje. Usnje za obutev namažite s čistim terpentinovim oljem.

 Plesnobo na oljnatih slikah zdrgnite z mešanico iz razredčenega amoniaka in nekaj kuhinjske soli.

 Ali:

 Plesnobo v omarah sperite z blago raztopino kalijevega permanganata.

 Ali:

 Plesnobo na tapetah ovlažite z mešanico iz 1 dela salicila in 4 delov alkohola, pustite malo posušiti in obrišite s suho krpo.

  Ali:

 Plesnobo na vlažnih stenah zdrgnite z mešanico iz 1 dela salicilne kisline in 4 delov vode.

  *

 POŠKROPLJENE NOGAVICE

 Počakajte, da se madeži posušijo in jih na oblečenih zdrgnite z mehko radirko ali vlažno gobico.

  *

 PRAH

 Madeže na črnem blagu skrtačite s črno kavo.

 Ali:

 Madeže na svili zdrgnite s peno iz pralnega praška in splaknite s čisto vodo.

  Ali:

  Madeže na perilu zdrgnite z amoniakovo vodo in splaknite.

 Ali.

 Madeže na volnenem blagu premažite s kašo iz rumenjaka in alkohola, pustite da se posuši in skrtačite.

  *

 PUDING

  Madeže namažite z mešanico iz enakih delov glicerina in amoniaka. Dobro splaknite s čisto vodo.

  *

 PUNČ

 Stare madeže zdrgnite z razredčenim alkoholom. Ostanke odstranite z vodikovim peroksidom z dodatkom nekaj amoniaka.

 Ali:

 Sveže madeže takoj odstranite z vročo vodo.

  *

 RDEČE VINO

 Madeže takoj sperite z vročo vodo.

  Ali:

  Madeže na debelo posujte s soljo, pustite vsrkati in sperite z mlačno vodo.

  Ali:

 Madeže posujte s kredo v prahu in potem očistite s citronsko kislino.

  Ali:

 Madeže očistite z vodikovim peroksidom.

  Ali:

 Madeže od rdečega vina na oblekah takoj zdrgnite z 10 odstotnim amoniakom in nato še s čisto vodo.

 Ali:

 Madeže od rdečega vina na platnu takoj omočite z alkoholom in operite z milnico.

 Ali:

 Madeže držite nad parami gorečega žvepla in potem operite s čisto vodo.

 Ali:

 Madeže od rdečega vina na različnih blagih takoj premažite s hladno svinjsko mastjo. Nato operite in madeži izginejo.

  *

 RIBJE OLJE

 Madeže očistite s terpentinovim oljem in toplo milnico. Postopek večkrat ponovite. Perilo zatem obesite na soncu.

 Ali:

 Madeže zdrgnite z bencinom in pustite posušiti. Ostanke madežev očistite z mlačno peno iz pralnega praška. Če nimamo občutljivih tkanin lahko uporabimo amoniakovo vodo. Večkrat splaknite s čisto vodo. Postopek se lahko ponovi.

 Ali:

  Madeže operite s sodavico in jih dolgo drgnite s kisom, da izginejo.

  *

 RJA

 Madežev nikoli ne čistite z ostrimi sredstvi, temveč vedno najprej  uporabite kak preizkušen odstranjevalec rje. Danes izdelujejo sredstva, ki ne razjedajo niti tkanin niti barv. Pri rjastih madežih nikoli ne uporabljajte mila.

 Ali:

 Madeže na bombažu in volni očistite z limonovim sokom ali oksalno ali vinsko kislino.

 Ali:

  Rjaste madeže na jedilnem priboru zdrgnite s plutovinastem zamaškom, namočenim v olju ali petroleju.

 Ali:

 Rjaste madeže na likalniku namažite z voskom. Potresite s soljo in krepko zdrgnite z volneno krpo.

 Ali:

  Rjaste madeže zdrgnite z finim smirkovim papirjem in zelo na tanko z lanenim ali olivnim oljem. Rjo, ki se je že zažrla v likalnik, lahko zbrusi brusilec nožev in škarij ali delavec z ustreznim strojem.

 Ali:

 Rjaste madeže na železu zdrgnite s krpo, ovlažite s petrolejem. Ostanke z finim smirkovim papirjem, polirnim praškom ali prano kredo. Nato z vazelinom dobro namastite, da ne začne zopet rjaveti. Na koncu premažite s primernim lakom za kovine.

  Ali:

 Rjaste madeže na jeklenih nožih zdrgnite s svežo razpolovljeno čebulo, pustite sok en dan delovati in potem spolirajte s polirnim praškom in parafinom. Madeže lahko tudi zradirate  z radirko za črnilo.

  Ali:

  Rjaste madeže na preprogi odstranite z raztopino kalijevega bifluorida v 10 delih vode ali raztopino oksalne kisline v enakem razmerju. Potem še večkrat zdrgnete z vodo.

 Ali:

 Rjaste madeže na ponikljanih predmetih premažite z vazelinom, svinjsko mastjo, petrolejem ali vročim oljem in pustite čez noč. Nato zmešajte kredo v prahu z 10 odstotnim amoniakom v gosto kašo, jo nanesete in pustite nekaj časa delovati. Kašo odstranite in zdrgnite z mehko krpo.

  Ali:

 Rjaste madeže na marmorju omočite z raztopino čajne žličke oksalne kisline v osminki litra vode. Najboljše, da uporabite palčko z vato. Če je treba, postopek z močnejšo raztopino ponovite.

  *

 SADJE

 Madeže zdrgnite z 10 odstotno raztopino citronske ali vinske kisline in temeljito operete s čisto vodo.

 Ali:

  Madeže na pisanem bombažu in perilu, ki ga lahko kuhamo, podržite nad loncem in jih tako dolgo polivajte s tankim curkom vrele vode, da izginejo.

 Ali:

 Starejše sadne madeže zdrgnite z vročim mlekom, pustite nekaj časa delovati in dobro splaknite s čisto vodo.

 Ali:

 Sadne madeže na belem blagu odstranite s kuhanjem v raztopini močnega pralnega praška ali jih zdrgnite z limonovim sokom, ga pustite delovati in potem splaknite z omehčano vodo.

 Ali:

 Trdovratne sadne madeže previdno zdrgnite z raztopino natrijevega hidrogensulfida in operite najprej v topli vodi in potem mrzli vodi.

  Ali:

  Sadne madeže na oblačilih omočite s tekočino, ki se nabere na kisli smetani ali mlačnim mlekom. Starejše madeže namočite čez noč v tekočini s smetane. Dobro operite s čisto vodo.

  Ali:

 Sadne madeže na volnenem blagu zdrgnite z  amoniakovo milnico. Po potrebi jih nekaj časa v njej namakajte. Dobro splaknite s čisto vodo.

 Ali:

 Madeže posipajte z natrijevim boratom, pustite kratko delovati in dobro sperite.

 Ali:

 Madeže zdrgnite s čistim alkoholom ali citronsko kislino. Zelo dobro splaknite s čisto vodo.

 Ali:

  Sadne madeže na rokah zdrgnite s kruhovo skorjo, navlaženo s kisom.

 Ali:

 Madeže zdrgnite s kosom slanine in dobro operite z vodo in milom.

  Ali:

  Roke pomočite v pravi čaj in splaknite s toplo vodo.

 Ali.

 Sadne madeže na jeklenih nožih zdrgnite z lesnim pepelom ali polirnim praškom.

 Ali:

  Sadne madeže na usnjenih rokavicah zdrgnite s čistim alkoholom.

  *

  SADJEVEC

  Madeže zdrgnite z milnico in splaknite s čisto vodo.

  *

 SAJE

  Madeže od saj na tleh zdrgnite z vinsko kislino, raztopljeno v vodi. Potem operite s čisto vodo.

 Ali:

  Madeže od saj na blagu najprej temeljito zdrgnite z mehko kruhovo skorjo in nato še s pivnikom, ki ste ga prepojili z bencinom.

 Ali:

 Madeže na debelo potresite s soljo, pustite nekaj ur učinkovati in temeljito skrtačite.

 Ali:

 Madeže od saj na tapetah zdrgnite z zelo mehko radirko, ki ne maže, ali z napol suho skorjo belega kruha.

 Ali:

 Madeže od saj na preprogah ali oblazinjenem pohištvu na debelo potresite s soljo in jo šele potem skrtačite, ko so se saje in sol vezale.

  *

 SADNI SOKOVI

 Madeže namočite v vročem mleku in potem zdrgnite z mešanico vodikovega  peroksida in 10 odstotnega amoniaka. Dobro splaknite.

 Ali:

 Sveže madeže zdrgnite z limonovim sokom in jih izperite.

 Ali:

 Madeže na belem perilu očistite s sredstvom za razbeljevanje.

  *

 SIRUP

 Stare madeže zdrgnite z razredčenim alkoholom in ostanke odstranite z vodikovim peroksidom in dodatkom nekaj amoniaka.

 Ali:

 Sveže madeže takoj očistite z vročo vodo.

  *

 SLADKOR

 Sveže madeže zdrgnite s prekuhano mlačno vodo.

 Ali:

 Starejše madeže namočite v mešanici iz enakih delov glicerina in amoniaka ter sperite z vročo vodo.

  *

 SMOLA

 Madeže namočite v petroleju in operite v bencinu.

  Ali:

  Madeže natrite z vodo in terpentinovim oljem, pokrijte s pivnikom in zlikajte.

 Ali:

  Smolne madeže na svili izperite z milnico.

 Ali:

 Smolne madeže na barvastem blagu drgnite s citronovim oljem ali očiščenim terpentinovim oljem, dokler ne izginejo. Najboljša za to je flanelasta krpa. Petem operite.

 Ali:

 V madeže vtrite maslo in operite z vodo in milom.

  *

 SOK PEČENKE

 Trdovratne madeže očistite z vodikovim peroksidom in nekaj 10 odstotnega amoniaka.

  Ali:

 Madeže od soka pečenke na posodi očistite enako kot svetle sadne madeže.

  *

 SOLNA KISLINA

 Madeže lahko odstranite z amoniakom. Nato dobro splaknite z vodo.

 Ali:

 Madeže nevtralizirajte z močno raztopino sode ali natrijevega hidroksida. Potem splaknite z dosti vode. Najprej poskusite na skrivnem mestu.

  *

 ŠAMPANJEC

 Madeže zdrgnite z destilirano vodo in platneno krpico.

 Ali:

 Sladkor v madežu najprej raztopite z mlačno vodo in potem madež iz razdalje kakega četrt metra tako dolgo polivajte z vrelo vodo, da izgine.

 Madeže od šampanjca na svili z narobne strani ovlažite z gobo.

 Ali:

 Madeže na volnenem blagu očistite z zelo razredčenim amoniakaom, milnico in prekuhano vodo.

  *

 ŠČIPALKE ZA PERILO

 Madeže namakajte 24 ur v raztopini iz jedilne žlice vinske kisline in litra vode ter dobro splaknite z mrzlo vodo.

 Ali:

 Madeže sperite z raztopino iz enakih delov vode in vodikovega peroksida, ki ste ji dodali toliko amoniaka, da vonja po njem. Temeljito splaknite s čisto vodo.

  *

  TISKARSKO ČRNILO

 Odstranite s pasto za madeže. Uporabite lahko tudi čisti bencin, eter, terpentin. Madeže na puhastih odejah zdrgnete samo s čistim bencinom ali z etrom. Voda in milo prodreta v odejo in škodujeta polnilu.

  *

 TOBAK

 Madeže na belem perilu premažite s kašo iz rumenjaka in čistega alkohola in pustite kako uro delovati. Sperite z navadnim žganjem in večkrat splaknite z vročo in mrzlo vodo.

  *

 TRAVA

  Najprej natrite z maslom in potem izperite z milom in vrelo vodo.

 Ali:

 Dokler je madež suh, ga odstranite z alkoholom.

 Ali:

  Madeže namočite v kislem mleku in operite z navadnim mlekom.

 Ali:

 Travnatih madežev na finem blagu ne čistite z vrelo vodo, temveč z blago raztopino vodikovega peroksida, čistega alkohola in amoniaka. Splaknite z mlačno vodo, lahko zdrgnite še z razredčeno citronsko ali vinsko kislino in še enkrat splaknite. Pazite! Blago mora biti obstojnih barv!

 Ali:

 Travne madeže na flaneli očistite z mešanico glicerina in beljaka 1:1.

 Ali:

 Travne madeže na platnu zdrgnite z milnico ali s čistim alkoholom in jih tako dolgo polivajte s tankim curkom vrele vode, da izginejo.

 Ali:

 Travne madeže na svilenem blagu zdrgnite s čistim bencinom.

  Ali:

  Travne madeže na volnenem blagu zdrgnite z mlačno vodo.

  Ali:

 Pri močnih travnih madežih morate uporabiti sredstvo za beljenje, seveda če je tkanina za to dovolj odporna.

  *

 UMAZANIJA

 Umazane madeže na svetlih plaščih najprej dobro posušite in potem skrtačite. Če madeži ne izginejo, jih potresite s segreto krompirjevo moko, pšeničnimi otrobi v prahu. Pustimo nekaj ur delovati nato skrtačimo.

 Ali:

 Umazane madeže na svili in volni najprej suho skrtačite. Ostanke premažite s kašo iz rumenjaka in alkohola ali tekočim sredstvom za odstranjevanje madežev. Pustite   dobro posušiti, ostrgajte in sledove izperite s toplo vodo.

 Ali:

 Umazane madeže na belem volnenem blagu zdrgnite s kašo iz bencina in magnezije.

  *

 UMAZANO PERILO

 Na  madež položite z gorilnim špiritom prepojen kos vate. Raztopljeni madež odstranite s pivnikom. Postopek večkrat ponovite, a ne drgnite.

  Ali:

 Na madež dajte odstranjevalec laka za nohte in ga zdrgnite s čisto krpo.

  *

 URIN

 Madeže operite najprej z mrzlo vodo in potem vročo vodo. Robove očistite z bencinom, alkoholom, limoninim sokom ali razredčenim vodikovim peroksidom. Iz perila, ki ga kuhamo, izginejo madeži od urina pri običajnem pranju.

  *

 VODA

 Vodne madeže na pohištvu zdrgnite s petrolejem.

 Ali:

 Vodne madeže na sveže pleskanih okenskih policah in okvirjih zdrgnite s soljo in oljem.

 Ali:

  Vodne madeže na lakiranih predmetih odstranite s petrolejem.

 Ali:

 Vodne madeže na parketu zdrgnite z bencinom, lanenim oljem ali rumenim voskom.

  Ali:

 Vodne madeže na poliranem pohištvu zdrgnite z vrečico soli, potopljeno v olje.

 Ali:

 Madeže prekrijte z navlaženim pepelom cigare, pustite kratko delovati in zdrgnite z osajenim zamaškom.

  Ali:

 Vodne madeže na svili in volnenem blagu prelikajte na narobni strani čez le rahlo vlažno krpo. Tkanina ne sme biti umazana ali prašna. Na skritem delu prej preizkusite barvno obstojnost.

 Ali:

 Vodne madeže na taftu zradirajte z radirko. Ostanke gume  skrtačite.

  Ali:

 Vodne madeže na klobukih, ki jih je zmočil dež, zdrgnite pred sušenjem z alkoholom.

  *

 VODA ZA ČIŠČENJE

 Madeže na vratih zdrgnite z alkoholom.

  *

 VOSEK

 Madeže od voska na platnu potopite v mrzlo  vodo in rahlo drgnite. Vosek odstopi in madeži, ki ostanejo, izginejo pri naslednjem pranju.

 Ali:

  Madeže od voska na medenini ali srebrnih svečnikih polijte z vrelo vodo in jih z mehko krpo takoj zdrgnite do suhega.

  Ali:

  Madeže od voska na pohištvu zdrgnite s krpico, pomočeno v olivno olje. Madežev od voska nikoli ne ostrgajte z nožem.

 Ali:

 Madeže od voska na preprogah previdno delno posnemite in ostanek z bencinom ali čistim alkoholom. Če madeži ne izginejo popolnoma, položite nanje pivnik in jih zlikajte.

  *

  ZELENI VOLK

 Madeže od zelenega volka na predmetih iz srebra, medi in bakra umijte z 10 odstotnim amoniakaom, potem očistite s kredo.

 Ali:

 Zdrgnite z mešanico soli in kisa spolirajte s čistilom.

  *

  ZNOJ

 Madeže odstranite z mešanico iz po 1 jedilne žlice čistega alkohola, amoniaka in etra. Dobro splaknite s toplo vodo.

  Ali:

 Madeže zdrgnite z vročo milnico ali s koncentrirano toplo raztopino boraksa.

  Ali:

 Madeže skrtačite z natrijevim milom, raztopljenim v vodi. Nato jih tako dolgo drgnite z gobo in čisto vodo, da izginejo.

 Ali:

 Salicilno kislino raztopite v štirikratni količini alkohola s tem zdrgnite znojne madeže.

 Ali:

  Znojne madeže na bombažu in platnu sperete če so še sveži, v milnici ali boraksovi vodi.

  Ali:

 Znojne madeže na svili zdrgnite z bencinom ali amoniakovo raztopino.

 Ali:

 Vodo v kateri se je kuhal krompir, zmešajte z enako količino alkohola in s tem zdrgnite madeže.

 Ali:

  Znojne madeže na beli svileni bluzi ali obleki premažite s kašo iz natrijevega luga in mrzle vode, pustite posušiti in skrtačite z mehko krtačo.

 Ali.

  Znojne madeže na belem perilu očistite z 10 odstotno raztopino natrijevega ditionata. Nato temeljito sperite z mlačno vodo.

  *

 ŽGANJE

  Madeže izperite s čisto vodo. Morebitne sledove omočite z razredčenim amoniakom in sperite s čisto vodo.

  *

 ŽVEČILNI GUMI

 Oblačilo dajte v plastični vrečki v zamrzovalnik hladilnika in zmrznjeni žvečilni gumi splaknite z njega.

 Ali

  *

 Žvečilni gumi pred pranjem raztopite z namakanjem v ocetni kislini.

 Ali:

 Madeže očistite z benzenom – lahko tudi čistim bencinom. Mastne madeže, ki bi ostali, očistite po navodilih za mastne madeže.

  POZOR! Oblačila, oblazinjeno pohištvo, preproge in zavese so danes iz zelo različnim materialov ali mešanic. Zato je posebno važno, da veste, kateri postopki so  proti katerim vrstam madežev in umazanije najprimernejši!

